
            Bucureşti, 23 aprilie 2019

                                                                                                   PL-x 229/2019        
      AVIZ

      asupra

Proiectului de Lege privind aprobarea Ordonanţei de urgenţă a Guvernului nr.23/2019 pentru completarea Legii educaţiei naţionale nr.1/2011, instituirea unor derogări şi prorogarea unor termene
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu Proiectul de Lege privind aprobarea Ordonanţei de urgenţă a Guvernului nr.23/2019 pentru completarea Legii educaţiei naţionale nr.1/2011, instituirea unor derogări şi prorogarea unor termene, trimis cu adresa nr. PL-x 229 din 15 aprilie 2019, înregistrat cu nr.4c-13/394 din 16 aprilie 2019.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările ulterioare.
Proiectul de lege are ca obiect de reglementare aprobarea Ordonanţei de urgenţă a Guvernului nr.23/2019 pentru completarea Legii educaţiei naţionale nr.1/2011, instituirea unor derogări şi prorogarea unor termene.

Proiectul de ordonanţă de urgenţă are ca obiect completarea Legii educaţiei naţionale nr.1/2011, cu modificările şi completările ulterioare, a Ordonanţei de urgenţă a Guvernului nr.75/2005 privind asigurarea calităţii educaţiei, aprobată cu modificări prin Legea nr.87/2006, cu modificările şi completările ulterioare, precum şi instituirea unor derogări, în vederea asigurării dreptului la educaţie prin recunoaşterea studiilor absolvite, protejării elevilor şcolarizaţi şi creării condiţiilor necesare pentru asigurarea stabilităţii personalului didactic calificat.
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut proiectul de lege în şedinţa din ziua de 23 aprilie 2019.

Membrii comisiei au examinat iniţiativa legislativă supusă avizării, expunerea de motive, avizul favorabil al Consiliului Economic şi Social, cu propunerea de amendament din anexă, transmis prin adresa cu nr.1562 din 3 aprilie 2019 şi avizul favorabil cu observaţii şi propuneri al Consiliului Legislativ, transmis prin adresa cu nr.270 din 5 aprilie 2019.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul permanent.
În raport de obiectul şi conţinutul reglementării, iniţiativa legislativă face parte din categoria legilor organice.

